da da da da da da nb nb da da tr da da da nb nb da da da da da da da da da nb nb da da pl da da da da da da nb nb da da sv da da nb nb da da fi da da da da da nb nb da da de da da da da da da en da da nb nb da da zh da da da da nb nb da da en da da da da da nb nb da da da da da da da da da da nb nb da da da da da da nb nb da da da da da nb nb da da da da da da da da nb nb da da da da da da da da nb nb da da da da da da da nb nb da da da da da da da nb nb da da da da da nb nb da da da da da da da nb nb da da da da da da nb nb da da da da da da da da nb nb da da sv da da da da da da nb nb da da da da da da da da nb nb da da da da da da da da da da da nb da da da da da en da nb nb da da da da da da nb nb da da da da da da da nb nb da da da da da da da da da nb nb da da sv da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da en da tr da pl sv fi de zh en da da da da da da da da da da da sv da da da da da sv en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: september 2017
lørdag den 30. september 2017
Solen skinner. Jeg er halvvejs færdig med et indlæg til avisen. Der er købt ind til lækker tapas med rødvin i aften - bare kæresten og jeg. Det er en god dag.
Blomsterne er fra Rom. En skøn ferie. Håber I også nyder jeres lørdag.
Indsendt af Birgitte B kl. 15.05 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Kæreste, Livet i almindelighed, Weekend
fredag den 29. september 2017
Tænk at det allerede er fredag. Jeg synes, denne uge er gået så stærkt.
Der venter en dejlig weekend uden for mange planer foran mig. Jeg begynder med en omgang massage, inden jeg skal hente yngstesøn fra lejrskole.
Jeg har købt nye armbånd, som er fra den serie, som Støt Brysterne kommer med i år. Jeg har helt klart den holdning, at jeg gerne vil støtte - også selv om nogle måske synes, det med lyserød oktober er for kommercielt (læs i øvrigt dette fine indlæg om emnet).
Indsendt af Birgitte B kl. 13.31 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Efterår, Familie, Livet i almindelighed, Sygdom, Weekend
torsdag den 28. september 2017
Hvad jeg lærer på studiet
I dette semester har jeg et fag på diplomuddannelsen, som hedder 'Organisationspsykologi'. Faktisk hedder det 'Organisationspsykologi, -udvikling og -omstilling'. Det handler selvfølgelig om organisationer. Herunder emner som effektivisering, psykisk arbejdsmiljø, stress, trivsel, motivation og en masse teorier og historiske fakta omkring måden, man anskuer organisationer.
I går havde vi 3. undervisningsgang. Det foregår inde på Metropol på Tagensvej, bag Rigshospitalet. En lille fun fact er, at det har regnet alle onsdage, vi har været der i dette semester. Dog kun et par dryp i går.
Indtil videre har undervisningen handlet om, hvilken størrelse en organisation er og hvordan teorien har udviklet sig. Ud over det har vi haft undervisning i noget om grupper - status, normer og roller. Plus vi har talt om anerkendende kommunikation, roller og den måde vi positionerer hinanden.
Det er alt sammen virkelig spændende i min optik. Derfor gør det, dette fag meget lettere for mig. Der er 14 dage mellem hver undervisningsgang og selv om der er meget at læse, så er der ikke andre opgaver til dagen.
Der er en midtvejsopgave, som skal afleveres i begyndelsen af november, men den må vi bruge som udgangspunkt til vores eksamensopgave. Der er desuden det plus (for mig), at det er en individuel skriftlig opgave. (Efter sidste semester er jeg absolut ikke klar på en gruppeopgave igen). Og der er ingen mundtlig eksamen, dvs. jeg kan holde juleferie (studiemæssigt), når opgaven er afleveret d. 21. december.
Det hele gør tilsammen, at jeg dette semester føler det knap så svært, at jonglere skole oveni arbejde og familieliv. Det kan selvfølgelig stadig nå at blive stressende, men lige nu har jeg en god ro i maven omkring det.
Indsendt af Birgitte B kl. 18.16 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Studie, Uddannelse
onsdag den 27. september 2017
Jeg er på ingen måde hudpleje ekspert. Jeg læser fast med ovre hos Beautyspace og har også læst begge Anettes bøger. Jeg interesserer mig også for hud og make-up. Nok til at jeg har ville prøve at gøre det bedste for at undgå grå og trist hud.
I dette indlæg fik jeg nævnt, at jeg var begyndt med a-vitamin creme. Det var søde Krumspringer, der spurgte mig om hvad, hvor og 'virker det'. Så nu kommer det (meget sene) svar...
A-vitamin creme bruger jeg om aftenen. Der er en tilvænningsperiode på et par uger, afhængig af hvor sart ens hud er. Derefter har jeg brugt den hver aften.
Jeg synes, jeg kan se en forskel. Altså, jeg er ikke rynkefri eller på nogen måde omfattet af et mirakel. Min hud er bare blevet stærkere, knap så 'fin'. Forstået på den måde, at den nu ser mere fugtet ud, mere ensartet og mere... jeg har lyst til at skrive stærk - i mangel på bedre ord. Jeg er ret sikker på, at jeg skal have en ny a-vitamin creme, når min tube er tom.
Jeg bruger 'Creme Metamorphique' fra Beauty Patifique. Det er ikke noget bevidst valg. Det var bare den creme, der var på tilbud. Plus at jeg kender flere, der er glade for mærket. Det er by far den dyreste creme, jeg nogensinde har købt. Derfor er jeg glad for, at den er drøj. Der er til ca. 10 måneder i min tube ved brug hver aften.
Der er mere info og kloge ord om a-vitamin her og her.
Indsendt af Birgitte B kl. 16.37 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
tirsdag den 26. september 2017
Før turen til Rom fik jeg endelig taget mig sammen til at kontakte Giv Blod sekretariatet. Ganske som jeg havde læst mig til på nettet, så var svaret, at jeg ikke længere kan være bloddonor, da jeg har haft modermærkekræft.
Så én sølle omgang donorblod blev det til for mig. Det er lidt ærgerligt, nu jeg endelig havde taget mig sammen til at være bloddonor.
Indsendt af Birgitte B kl. 15.57 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sygdom
mandag den 25. september 2017
Kan I huske dette indlæg fra sidste år? (jeg havde faktisk glemt, at jeg var syg i år på stort set samme tidspunkt sidste år).
I lørdags spurgte jeg yngstesøn, om vi skulle gå en tur og samle kastanjer. Det gad han ikke rigtig. Vi kunne godt gå en tur, men ikke for at samle kastanjer.
Vi kom godt afsted og jeg foreslog, at vi lige gik forbi det lokale plejehjem, hvor der er et par store kastanje-træer. Og selv om vi ikke skulle samle, så endte jeg med en kæmpe lomme fyldt med kastanjer. Samlet af en noget begejstret søn. Det er dejligt, når begejstring alligevel kan løbe af med én.
Vi fik både gået tur, yngste kravlede i træer og hoppede på sten. Det var en virkelig hyggelig tur og til sidst kunne der ikke være flere kastanjer i min jakkelomme. De er ikke helt klar endnu, men nogle var faldet ned. Og hvis man kaster sin legetøjspistol op i træet, så kommer der også lidt kastanjer ned...
Nu står der så en skål på mit spisebord med kastanjer og pynter. Det er vist det, der bliver gjort med dem i år, for i dag tog yngstesøn på lejrskole på Bornholm. Det er helt ok, men jeg håber alligevel, at vi også næste efterår kan plukke lidt kastanjer.
Indsendt af Birgitte B kl. 16.56 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Efterår, Livet i almindelighed, Weekend
søndag den 24. september 2017
Jeg elsker pasta. Jeg ville være rigtig god til at bo i Italien, når det kommer til mad - og kaffe. Selv om jeg kunne have spist pasta hver dag, så valgte jeg at prøve nogle forskellige typiske romerske retter. Jeg fik ikke taget billeder af al min mad, men et par retter blev dog lige knipset med mobilen.
Første gang jeg var i Rom, spiste kæresten og jeg mange sandwich til frokost. Det var hurtigt, billigt og nemt. Denne gang havde vi knap så 'travlt' med at komme rundt i byen, så vi tog alle frokoster på restaurant.
Jeg spiste derfor disse retter til frokost: Salat med tomat, tun og oliven. Pasta med pecorino og bacon. Hjemmelavet lasagne. - og så en sandwich i lufthavnen, både ud og hjem.
Til aftensmaden valgte jeg også forskellige retter. Billedet herover er fra den sidste aften, hvor jeg fik macaroni med bacon, tomat, chili og parmesanost. En ret enkel, men meget smagfuld ret.
Der er mange retter med fisk og skaldyr i Rom. Så en aften valgte jeg en lækker risotto med forskelligt skaldyr. De andre hovedretter bestod af: Pasta med skaldyr. Oksestrimler med champignon og løg. Jeg fik også spist nogle forretter: Bruschetta med tomat. Bruschetta med frisk mozzarella og parmaskine. Samt et udvalg af varierende fritterede små hapsere (bla. oliven med hakket oksekød, fisk med zucchini blomst og ris med tomat).
Og selvfølgelig var der også plads til et par is. Af de gode slags. Lemon sorbet lige så sur, at det hvinede i tænderne.
Jeg laver også et indlæg om, hvad vi så i Rom om ikke så længe - så det hele ikke går op i mad.
Indsendt af Birgitte B kl. 15.25 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Mad
fredag den 22. september 2017
De sidste dage har været rigtig dejlige. Trods ferie-blues, så har jeg været godt tilfreds med at komme ind i hverdagen igen stille og roligt. Ikke så meget stress, samtidig med at jeg har fået ordnet en masse småting, lavet aftaler for denne og næste måned og en del andre praktiske ting.
Jeg er kommet i sandaler (igen). Jeg har haft sandaler på hele ferie og troede egentlig, det ville være slut derefter. Så jeg var rigtig glad for at få en ekstra chance for at gå i sandaler - og flashe mine (semi)brune fødder lidt igen.
Det har regnet om natten og været sol om dagen. På den måde har det også været ret godt vejr at komme hjem til. Efter min ferie-bog, så er jeg tilbage på studielæsning. Plus jeg har fået organiseret madplan, omstillet sæbeforbrug til blødt vand og begyndt så småt at tænke over ungernes vinterudstyr.
Lige nu er fokus dog på weekend. En dejlig én af slagsen uden for mange planer. Jeg håber, at få tid til en kop te og en stak ugeblade. Et ret beskedent ønske synes jeg selv. Nu må vi se, hvordan dagene forløber. Rigtig god weekend til jer alle.
Indsendt af Birgitte B kl. 15.47 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Livet i almindelighed, Weekend
torsdag den 21. september 2017
Bog nr. 21 - Into te Water
Denne bog var rigtig god. Så kort kan det siges. Jeg læste den på ferien i Rom. Den er super god i opbygning og handlingen er spændende.
Jeg var jo vild med Paula Hawkins første bog 'The Girl on te Train'. Denne er også god. Ikke helt på højde med den første. Det tror jeg dog til dels er fordi udvalget af bøger i genren nærmest er eksploderet. Så vi læsere er mere kritiske og har læst mere i samme tema.
'Into te Water' handler om søskendeforhold, familieforhold og om alt det, som ikke bliver sagt. Den er faktisk lidt dybere end bare en thriller. Den giver stof til eftertanke.
Jeg regnede plottet ud inden slutningen, men det gjorde den ikke mindre spændende. For jeg som læser vidste ikke, hvordan forfatteren ville præsentere hele slutningen. Der var enkelte emner, som ikke rigtig blev samlet op til sidst. Jeg synes dog alligevel, det var en rigtig fin bog. Jeg var temmelig fanget af den undervejs.
Bogen er også udkommet på dansk, hvor den hedder 'Det dybe vand'. Jeg læste den på engelsk. Dels fordi det er original sproget - og dels fordi jeg har læst hendes første bog på engelsk.
Indsendt af Birgitte B kl. 19.44 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Livet i almindelighed
onsdag den 20. september 2017
Vis hensyn i trafikken
Der var nyt indlæg i Lokalavisen i sidste uge - det kommer lettere ferie forsinket lige her:
Billedet har ikke noget at gøre direkte med indlægget, men pas nu på den lavthængende sol i trafikken.
Jeg har prøvet at udnytte det gode vejr i august og september. Jeg er derfor begyndt at gå flere dage, når jeg skal på arbejde. Det betyder selvfølgelig også, at jeg skal gå hjem. Ofte er det midt i myldretiden begge veje og jeg kan iagttage bilisterne, som sidder i kø ned langs vejen.
Rigtig mange bilister har gang i deres mobiltelefon, mens de kører. Nogle snakker (håndholdt), nogle tager selfies og andre sidder og sms'er. En del bilister er i det hele taget rimelig uopmærksomme. Indtil videre har det ikke resulteret i uheld, mens jeg har været tilstede. Dog er der morgener, hvor jeg må hoppe for livet i fodgængerfeltet. Det er åbenbart vigtigt, at være opmærksom i trafikken, når man selv er 'en blød trafikant'.
Som bilist er jeg ikke hellig. Jeg kan blive grebet af stemninger. Når man ikke rigtig kommer nogle vegne i en kø. Eller man lige skal med til venstre, selv om man ved, at 'svingpilen' slukker, når man kører. Jeg ved ikke, hvilke minutter det er, man kunne spare. Oftest ingen tror jeg. Som cyklist er det dejligt at kunne overhale alle bilerne i kø, men det går også nogle gange hårdt for sig på cykelstien. Folk overhaler indenom, de kan ikke høre pga. høj musik i ørerne, de taler i mobiltelefon og bliver provokeret, når man bruger ringeklokken som advarsel.
Jeg holder mig dog fra mobilen af ren og skær omtanke for trafikken. Jeg kan heldigvis også se andre trafikanter, der er med på den idé - de koncentrerer sig og tager hensyn til andre. Det er rart, at vi har lidt omtanke for hinanden her på Vestegnen. At man bekymrer sig lidt for sine medmennesker - eller tænker lidt på andre. Især i trafikken, som til tider kan være farlig. Det behøver jo ikke være mere, end at holde en ekstra gang for en fodgænger eller sætte farten lidt ned. Eller at holde til højre på cykelstien. Der skal være plads til både de hurtige, de langsomme, nybegynderne og børnene. Ja, til os alle...
Jeg synes faktisk, vi generelt er gode til at tænke på hinanden. Det har jeg skrevet om før. Jeg ville bare ønske, at vi blev endnu bedre. At folk tænkte på, hvad deres handlinger betyder - ikke kun for dem selv, men også for andre. Trafikken er et godt sted at begynde i. Her er den enkelte jo med til virkelig at gøre en forskel.
Indsendt af Birgitte B kl. 16.29 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
mandag den 18. september 2017
Jeg er fuld i Rom
Fuld af indtryk. Stemninger. Menneskemylder. God mad. Traveture. Solskin.
Jeg er vild med Rom. Jeg har allerede smidt en ny mønt i Trevi fontænen for at være sikker på, at komme tilbage til Rom igen.
Jeg er også snart tilbage på bloggen og besvarer kommentarer. Skal bare lige nyde det sidste feriesol.
Indsendt af Birgitte B kl. 17.47 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed
søndag den 17. september 2017
Jeg har købt et nyt armbånd (det farvede). Det støtter udsatte afrikanske kvinder. Det er et rigtig fint projekt, fordi det sælges uden mange mellemled og derved sikrer de afrikanske kvinder en god pris for deres produkter. Jeg elsker at støtte gode formål ved køb af en lille ting. Læs mere om Musali projektet her.
Armbåndet er købt for egne penge. Indlægget er ikke sponsoreret eller aftalt.
Indsendt af Birgitte B kl. 16.53 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
lørdag den 16. september 2017
Ting, jeg ikke fik blogget om i denne uge. Eller taget billede af...
At der tirsdag var paneret flæsk i kantinen. Og hvor seriøst godt det smagte. Jeg er fan af visse traditionelle retter. Dette er én af dem.
At jeg sover virkelig dårligt stadig pga. hoste. Trods hostesaft med advarselstrekant. Det hjælper lige fedt.
At yngste glemte sit idrætstøj onsdag. Det er aldrig sket før i min karriere som mor. Og jeg ærgrer mig - mere end jeg burde.
At skoledagen gik godt - og jeg nåede at læse al materiale til forberedelsen.
At mit kræftforløb blev afsluttet uden bemærkninger på Rigshospitalet.
Indsendt af Birgitte B kl. 14.36 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed
fredag den 15. september 2017
Farvel til regn (håber jeg)
I dag sætter jeg næsen mod Rom sammen med kæresten. Jeg har booket et 4-stjernet hotel ikke langt fra den Spanske Trappe. Det bliver dejligt med lidt varme og sol.
Jeg håber, det også er et farvel til al den regn, vi har haft i denne måned. Desværre ser det lige nu ud til, at der kommer noget regn i Rom (!) natten mellem lørdag og søndag. Så kryds lige fingre for, at det kun er om natten.
Der kommer lidt indlæg på bloggen, men jeg er væk. Dog er det ikke sikkert, jeg er så flink til at svare hurtigt på kommentarer. Det er jeg sikker på, at I forstår.
Man vil nok kunne se billeder fra Rom på min Instagram: @birgitte_b
Indsendt af Birgitte B kl. 11.32 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Kæreste, Livet i almindelighed
torsdag den 14. september 2017
Jeg er vild med Kvium
Så er det sagt! Jeg blev introduceret til Kvium,  da jeg fik på Handelsskolen. Min dansklærer var selv ret begejstret for Kvium. Derfor så jeg én af hans udstillinger på Glyptoteket i forbindelse med undervisningen*.
Siden da har jeg spottet Kvium (både personen og hans værker) flere gange. Kvium er skør og underlig og total uforudsigelig, men det er det, jeg elsker ved hans værker.
Så det var uden tøven, at jeg tog til Arken for at se hans seneste værker. Oh la la, jeg blev ikke skuffet. Jeg overvejer faktisk at se udstillingen én gang til senere på efteråret.
*Det var i øvrigt også på Handelsskolen, at jeg lærte hvor relativt nemt det er, at lave en analyse af Kviums billeder - når man altså først har luret hans skjulte motiver.
Indsendt af Birgitte B kl. 19.50 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Vestegnen
onsdag den 13. september 2017
Sidste år i september - noget om læbestift
Sidste år i september tog jeg en ny læbestift i brug. Her i denne måned er den ved at være brugt op.
Jeg har for tiden flere læbestifter, end jeg nogensinde har haft. Og jeg bruger dem. Jeg er simpelthen gået væk fra min elskede gloss og bruger nu læbestift dagligt.
Havde du sagt til mig, at det ville være sådan for bare tre år siden, så ville jeg ikke have troet det. Mission accomplished! (i henhold til dette indlæg).
Indsendt af Birgitte B kl. 15.48 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed
tirsdag den 12. september 2017
(Stadig) ikke på toppen
Denne der influenza er stadig noget, jeg har glæde af. Nu er det blot hoste. Jeg lyder som en søløve, har ondt i halsen og hoster og hakker. Generelt er jeg ikke ikke på toppen. Selv om det er blevet meget bedre siden søndag.
I morges havde jeg tid til en kop te hjemme, inden jeg kørte yngste i skole. Ja, det ligner opvaskevand, men det var nødvendigt med lidt mælk i, så den hurtigere var drikkeklar.
Indsendt af Birgitte B kl. 16.45 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Sygdom
mandag den 11. september 2017
Det med at pakke
Jeg er ikke god til at pakke. Jeg er typen "hvad nu hvis". Og jeg har svært ved at undvære. Hjemme har jeg mange valg, alt efter mit humør den dag (og vejret selvfølgelig). Jeg er glad for mit store valg mellem tøj og beautyprodukter.
Jeg vil rigtig gerne have en masse tøj med på ferie. Så er der jo lidt at vælge imellem og hvad nu, hvis jeg spilder på den ene t-shirts eller det bliver koldt en dag.
Jeg havde f.eks. gummisko og strømper med i sommerhus. Trods jeg altid har sandaler på hele sommeren, også i regnvejr. Jeg havde dog barberet cremer og make-up ned til (et for mig) minimum både i Lalandia og i sommerhus. Jeg er bare en kvinde, der har et stort arsenal, som jeg vel og mærke bruger hver dag.
Når jeg lige om lidt skal til Rom, så ved jeg godt, at det bliver varmt. Men det ender nok med, at jeg tager sko, strømper og en jakke på i flyveren. Selv om jeg slet ikke får brug for dem dernede. Jeg ved, det er tosset. Men jeg pakker for meget alligevel...
Indsendt af Birgitte B kl. 16.56 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Ferie, Livet i almindelighed, Sommer
søndag den 10. september 2017
Jeg er som sådan ikke bange for edderkopper. Det er et godt dyr, som holder småkryb, myg og fluer væk. Jeg er heller ikke sådan udpræget begejstret. De må gerne være der, men helst udenfor lejligheden.
Jeg har haft et par nærkontaktoplevelser med edderkopper før, f.eks. her. Og lige nu er det sæson igen, for at de forvilder sig ind. Ingen edderkopper i håndklæderne endnu, men der har da været en rigtig stort jagtedderkop, som måtte fanges med et glas (normalt tager jeg dem med hånden)
Og forleden så jeg denne fine fyr. Virkelig dejligt, at jeg ikke lige vadede ind i dens spind.
Indsendt af Birgitte B kl. 16.48 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed
lørdag den 9. september 2017
Flere spurgte i dette indlæg om, hvad blødt vand egentlig er. Her i Hovedstadsområdet har vi hårdt vand. Virkelig hårdt. Der er skruet max. op for dosis med afspænding og salt i opvaskemaskinen. Elkedel og kaffemaskinen kalker til på ingen tid. Vaskemaskinen skal have virkelig meget sæbe.
Så det skal være slut nu. For nogle virkelig kloge og smarte folk har fundet ud af, hvordan man kan tilsætte nogle 'naturlige kemikalier' (det er en temmelig teknisk proces, som jeg ikke forstår) i vandet og derved få blødere vand.
Det er ufarligt for os borgere at få det bløde vand. Vi kan blot se frem til at bruge mindre sæbe i badet (så den dyre frisørshampoo holder endnu længere), mindre vaskemiddel og en længere tid med ren elkedel.
Og hvorfor glæder man sig så til det? Jamen, jeg synes, det er vigtigt at passe på miljøet. Det gør jeg fra d. 18. september ved at bruge mindre kemikalier i opvaskemaskinen, mindre sæbe i vaskemaskinen og i badet. Og ved at bruge mindre afkalker i mine husholdningsapparater.
Læs mere her. Der er også en forklaring på lidt af det tekniske.
Indsendt af Birgitte B kl. 17.18 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed, Vestegnen
fredag den 8. september 2017
Jeg skynder mig at lave dette indlæg, så vi alle kan blive mindet om, at det faktisk ikke har regnet i 100 år (men bare siden onsdag)... Sidste uge var det faktisk ret godt vejr. Jeg var ude at bade både fredag og søndag. Himlen var blå og solen skinnede. Det har september vist glemt i denne uge.
Lørdag bagte jeg boller. Jeg fik ordnet en masse småting. Og læst min bog.
Og søndag spiste kæresten og jeg sushi.
Mandag måtte jeg så gå syg hjem fra arbejde. Kender I det med at blive syg og det så bare går ned ad bakke rigtig hurtigt?!! Om eftermiddagen kunne jeg dårlig stå på benene. Jeg er frisk igen, bortset fra irriterende hoste, der åbenbart har tænkt sig at hænge ved.
Jeg har sovet så dårligt hele ugen, at jeg nærmest trænger til at gå i hi. Plus det regner H.E.L.E tiden. Onsdag og torsdag var en lang omgang regn. Det regner stadig nu her fredag. Jeg troede ellers på Dortes fine kommentar her. Pt. ser det dog ud som om, at jeg kan se frem til gratis drinks i Århus.
Weekenden - ja, jeg skal prøve at blive helt rask. Ellers er der kun småting på programmet. Ligesom sidste fredag. Nå ja, jeg skal da også læse til studiet. Kun 168 sider. Håber I alle får en dejlig weekend.
Indsendt af Birgitte B kl. 15.13 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Efterår, Hverdag, Kæreste, Livet i almindelighed, Mad, Sygdom, Weekend
torsdag den 7. september 2017
Så blev det i dag
Dagen hvor jeg måtte tage sko og strømper på og lade sandalerne stå.
Jeg er ikke udpræget begejstret. Mine fødder er ikke glade for sko.
Men det kolde og våde vejr gjorde det nødvendigt.
På en lang dag som i dag, nåede jeg endda at skifte strømper et par gange.
Jeg er ikke fan af regnvejr...
Indsendt af Birgitte B kl. 19.33 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed
onsdag den 6. september 2017
Hvad september byder på...
Jeg kan som sådan godt lide efterår. September er dog en helt klar favorit. Himlen plejer at være blå og solen skinner dejligt, trods det bliver køligere. Bladene bliver de flotteste røde, gule og brune farver.
Jeg begyndte september med at falde i søvn på sofaen kl. 21.13 fredag aften. Det havde været en hård uge. Lørdag var jeg til Black Swan tøjparty med en kollega og eftermiddagen forsvandt ind i en virkelig god bog. Søndag havde jeg tid til at nusse rundt, spise hjemmebagte boller og drikke kaffe, få svaret på en del mails og sendt sms'er ud i verden til forsømte modtagere.
Mandag gik med arbejde og med at gå syg hjem... og nu er det allerede onsdag. Jeg har måtte aflyse to arrangementer. Til gengæld har jeg for en gangs skyld taget en ekstra dag hjemme for at være helt rask i morgen. Jeg kunne måske være taget på arbejde i dag, men så havde jeg brugt tiden på kontoret med at hoste og hakke... Så hellere blive hjemme og lave lidt arbejde hjemmefra.
Ellers er september programmet lige nu noget med:
Kvium udstilling på Arken
Testdag inde på Østerbro
HK arrangement vedr. OK18
Opfølgningstjek på Riget efter min operation
Yngstesøn skal på lejrskole
Ældstesøn skal til en masse fester
Overgang til blødt vand
Det bliver endnu en hektisk måned, men også nogle gode afbræk med ferien, som jeg glæder mig ret meget til.
Indsendt af Birgitte B kl. 16.07 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Efterår, Hverdag, Kæreste, Livet i almindelighed, Studier, Sygdom
tirsdag den 5. september 2017
Her skulle have været et indlæg om min september.
Det er lige udsat, da jeg er nede med noget influenza...
Heldigvis bedre i dag end i går. Det er værd at huske.
Indsendt af Birgitte B kl. 14.18 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sygdom
mandag den 4. september 2017
Bog nr. 20 - og sikke én
Jeg er altid lidt skeptisk, når en bogs forside er plasteret med mærker om priser. På denne bog er det dog fuld fortjent. "Den underjordiske jernbane" er en fantastisk bog. Gribende, forfærdelig og hjertevarm på én og samme tid. Jeg har ikke haft en læseoplevelse så god som denne, siden jeg læste "Alt det lys vi ikke ser".
Bogen handler om de sorte slaver i den amerikanske syd. Den handler også om hvide, om overlevelse, om umenneskeligheder og om at leve videre - på trods af alt, hvad der sker. Der er en bedre beskrivelse af handlingen her.
Forfatteren har opdelt handlingen i flere små bidder og det fungerer virkelig godt. Samtidig er sproget strippet for overflødigheder. Der er på intet tidspunkt den overdrevne sentimentalitet, som ofte ses i bøger af samme genre.
Den lever fuldt ud op til ros og alle priserne. Det er virkelig en bog, som alle litteraturelskere burde læse. Den er en kæmpestor anbefaling fra mig.
Indsendt af Birgitte B kl. 16.26 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
søndag den 3. september 2017
Når man vil bruge lokalområdet mere
Ugens indlæg i Lokalavisen er at finde online her. Ellers læs videre i dette indlæg.
Her i sommerferien var jeg meget stædig med at bade i havet. Jeg lavede en aftale med mig selv om, at jeg skulle ud og dyppes i havet hver dag, mens vi var i sommerhuset. Trods det kolde vand, blæst og til tider regn, så holdt jeg mit eget løfte og var ude og bade i havet hver dag.
Da vi kom hjem fra ferie, ramte hverdagen for alvor og der var ikke tid til at bade hver dag. Men hverdag betød også, at der kom en del bedre vejr (det er jo meget typisk). Så trods hverdag og arbejde, så faldt snakken igen på badning. Hvor fedt det havde været (især hvis det ikke havde regnet så meget) og hvor dejligt, det var bagefter sådan en hurtig dukkert.
Samtidig kom vi til at tale om, at det egentlig ville være en god idé, hvis familien kunne bruge endnu flere af Vestegnens muligheder resten af året. Jeg synes personligt, at det ville være dejligt, at udfordre os selv på noget vi ikke plejer at gøre - og måske finde endnu flere af de gode (og gratis) oplevelser på Vestegnen. Resultatet er blevet, at jeg skal fortsætte med badningen herhjemme.
Derfor - trods hverdag og det (stadig) kolde vand, så har jeg været ude og bade i Strandparken bølger hele tre gange. Jeg vil gerne fortsætte helt til det bliver frysende koldt, men nu må vi se. Det har dog indtil videre været fedt at finde nogle små huller i den travle hverdag eller weekenden og lige smutte på stranden for at bade.
Her i midten af august har vi desuden haft besøg af et vennepar fra England. Vi tog dem en tur ind til København, hvilke de synes meget godt om. Ellers fik vi tiden til at gå med at vise dem lidt af Vestegnen. Vi gik nogle fine ture i nær-området og vi tog dem med ned til stranden for at bade én af dagene. Det de lagde meget vægt på var, hvor tæt alting var på os. Arbejde, hovedstaden, strand, skov og indkøbsmuligheder. Desuden var de ret forbavset over, hvor grønt her var, hvor brede vejene var og hvor lidt trafik der var. Det er dejligt at have besøg udefra, så man lige kan få sat alle de gode ting ved Vestegnen lidt på plads. Her er jo dejligt - og det skal vi nok huske at minde hinanden om engang imellem.
Indsendt af Birgitte B kl. 10.47 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen, Weekend
fredag den 1. september 2017
Fraklip på en fredag
Denne uge har været fyldt ud med aftaler. Hver dag har der været noget i kalenderen. Og næste uge ser lige sådan ud. Så en weekend uden alt for mange planer er tiltrængt.
Ugen har budt på både sol og sommer, men også efterårsagtigt vejr med regn (og torden).
'Ægte' fraklip fra fredagens farsbrød - inkl. gaffel... Madblogger bliver jeg nok aldrig, men det smagte virkelig godt.
Lige siden hjemkomst fra sommerhusferien har kæresten og jeg badet hver uge - det er 4 uger med badeture. Nogle uger har vi kun badet én gang, andre uger to gange. På den lokale strand. Indtil videre er badevandet stadig 18 gr. varmt koldt. Så vi fortsætter lidt endnu. Det giver os et godt kick og en grund til at komme ud hjemmefra. (jeg bader med en uv t-shirt af hensyn til mit ar, som ikke må få sol det næste år).
Den nye sæson med Black Swan Fashion er i gang. Jeg har prøvet meget af kollektionen og i morgen tager jeg en tur mere. Her er jeg i nogle virkelig lækre jeans. Som jeg nok ikke køber, for det par fra sidste sæson er 'still going strong'. Men jeg har selvfølgelig andre styles i kikkerten.
Mandag var jeg til DHL stafet i Fælledparken med arbejdet. Vi var mange afsted (ca. 250) og det var en hyggelig eftermiddag og aften med lækker grillmad.
Ugen bød også på første skoledag og jeg er fortrøstningsfuld omkring dette semester. Modsat sidste semester er jeg nu på et fag, som jeg selv har valgt. Det hjælper voldsomt på motivationen, kan jeg mærke. Trods lektien til næste undervisningsgang er én hel bog (168 sider) plus et oplæg til opgavens emne.
Så weekenden skal også gå lidt med at læse. Heldigvis er der andre ting på programmet - plus noget afslapning. Det er virkelig helt tiltrængt. Hav en dejlig fredag!
Indsendt af Birgitte B kl. 14.51 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hausfrau, Hverdag, Livet i almindelighed, Mad, Studie, Uddannelse, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Om opstrammende ultralyd gavner alle?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Hvad jeg lærer på studiet
Bog nr. 21 - Into te Water
Vis hensyn i trafikken
Jeg er fuld i Rom
Ting, jeg ikke fik blogget om i denne uge. Eller t...
Farvel til regn (håber jeg)
Jeg er vild med Kvium
Sidste år i september - noget om læbestift
(Stadig) ikke på toppen
Det med at pakke
Så blev det i dag
Hvad september byder på...
Bog nr. 20 - og sikke én
Når man vil bruge lokalområdet mere
Fraklip på en fredag
Fantastisk A/S tema. Temadesign af Jason Morrow. Leveret af Blogger.